Die Dao van Daan van der Walt – Lodewyk G du Plessis – WORDSWORTH BOOKS
Home / Afrikaans Fiksie / Die Dao van Daan van der Walt – Lodewyk G du Plessis
Die Dao van Daan van der Walt - Lodewyk G du Plessis quantity
SKU: 9780624082521 Categories: Afrikaans Fiksie, Book Reviews
Daan, Latyn-kwoterende Kalahari-boer, langslewende eggenoot van Magrieta en pa van Jan-Willem, sit op ’n wankelrige stoel in ’n heidense tempel in China en skryf sy Historia (oftewel confessiones). Hoe dit gekom het dat die stoere NG kerkman snags op ’n klipharde bed in ’n koue sel slaap en bedags tai chi leer terwyl hy eintlik vir sy vervreemde seun in China kom kuier het, kom ’n mens agter soos sy belydenisse vorder. Op 67 staar Daan ’n krisis in die oë: “My kop is op die Smal Weg na die hemel, my voete op die Breë Dao na die verderf en ek, my balans kwyt, is êrens tussenin”. Op sy hardekwas en dikwels skreeusnaakse manier ondersoek hy sy godsdiens en seksuele oriëntasie en leer die groot lewensles dat die sagte die harde oorwin. Die ongewone roman is onder andere ’n reis deur die mitologie en godsdienste van die ou beskawings, die Chinese en die Christendom.
Be the first to review “Die Dao van Daan van der Walt – Lodewyk G du Plessis” Cancel reply
Katoog deur Jeanette Stals
Resep vir ‘n speurverhaal:
‘n Allenige dogtertjie wat graag by die stroompie speel en met haar denkbeeldige olifant gesels (Opla).
‘n Jong speurder op haar eerste moordsaak. Sy is nog onervare, effe naïef en waag dit alleen in situasies waar sy liewer moes weggebly het (Luna).
‘n Liggaam: ‘n jong vrou, half ontbind, in die stroompie. Sy het nie ‘n van nie, en ook nie ‘n “vandaan” nie (Angie).
‘n Arrogante, uitdagende, dreigende motorfietsryer wat net té dikwels opduik waar Luna haar bevind (Mike).
Luna se ondersoekleier, wat op ‘n ongewone manier in haar persoonlike lewe belangstel (Johan).
Een arm woonbuurt neffens die riviertjie. Al die inwoners dra een of ander psigologiese letsel van hul omstandighede. Al die inwoners is baie ontwykend by ondervraging.
Meng deeglik terwyl geheime bestanddele een-een bygevoeg word – siedaar!